రాష్ట్ర విభజనతో ప్రజలు ఎన్నో సమస్యలు ఎదుర్కొంటున్నారని, విభజన సందర్భంగా చెప్పిన ఏ అంశమూ పరిష్కారం కాలేదని రాబోయే రోజుల్లో విభజన హామీలు, ప్రత్యేక హోదాపై విశాలమైన ఉద్యమాలుచేపట్టాలని భీమవరంలో జరిగిన సిపిఎం 25 రాష్ట్ర మహాసభల్లో నిర్ణయించినట్లు సిపిఎం రాష్ట్రకార్యదర్శి పి.మధు తెలిపారు. మూడు రోజుల మహాసభలు ముగిసిన సందర్భంగా ఆయన సోమవారం సాయంత్రం విలేకరులతో మాట్లాడారు. నూతనకార్యవర్గాన్ని 60 మంది సభ్యులు, 15మంది కార్యదర్శివర్గ సభ్యులతో ఏర్పాటు చేసినట్లు తెలిపారు. రాష్ట్ర సమస్యలపై చేసే పోరాటాల్లో అందరి సహకారంతో ముందుకుసాగుతామని, ఇప్పటికే చాలామందితో కలిసి పనిచేస్తున్నామని, ఇకముందుకూడా అందరినీ కలుపుకుని విశాల ఉద్యమం చేపడతామన్నారు. రాష్ట్రంలో రైతాంగ ఆత్మహత్యలు పెద్దఎత్తున జరుగుతున్నాయని, గోదావరి జిల్లాల్లో రైతులు పండించిన ధాన్యానికి కూడా మద్దతు ధర ఉండడం లేదన్నారు. రైతురుణభారం, పంటలకు గిట్టుబాటు ధర సమస్యలుతీవ్రంగా ఉన్నాయన్నారు. వీటిపైచర్చించేందుకు ఈ నెల 14న విజయవాడలో వామపక్షాలతో సమావేశమవుతున్నట్లు చెప్పారు. ఈ సమావేశంలో చర్చించిన అనంతరం భవిష్యత్‌ కార్యాచరణ ఖరారు చేస్తామన్నారు. ఉత్తరాంధ్ర, రాయలసీమ, రాజమండ్రి, గుంటూరు వంటి పలుకేంద్రాల్లో వామపక్ష ఉద్యమానికి ప్రజలు పెద్దఎత్తున మద్దతు తెలుపుతున్నారన్నారు. మున్ముందు జనం మద్దతుతో భారీస్థాయిలోఉద్యమాలు చేపడతామన్నారు. రాష్ట్రకమిటీలో అన్ని జిల్లాల నుంచి నాయకులను ఎంపిక చేసినట్లు తెలిపారు. పొత్తులవంటి విషయాలు ఎన్నికల సమయంలో నిర్ణయం ఉంటుందన్నారు. అనంతరం రాష్ట్రకార్యదర్శివర్గ సభ్యులు వై.వెంకటేశ్వరారవు మాట్లాడుతూ ఈ నెల పదో తేదీ నుంచి 12వ తేదీ వరకూ మూడు రోజుల పాటు జరిగిన సిపిఎం 25వ రాష్ట్రమహాసభల్లో 15 మందితో రాష్ట్రకార్యదర్శివర్గంతో కలిపి 60 మందితో కమిటీ సభ్యులను, పదిమంది ఆహ్వానితులతో నూతన కమిటీ ఎన్నికైందని తెలిపారు. రాష్ట్రకార్యదర్శిగా పి.మధు ఎన్నికైనట్లు ఆయన తెలిపారు. ఏప్రిల్‌ 18వ తేదీ నుంచి 22వ తేదీ వరకూ హైదరాబాద్‌లో జాతీయ మహాసభలు జరగనున్నాయని, ఈ మహాసభకు రాష్ట్రం నుంచి 23 మంది ప్రతినిధులు, ఇద్దరు పరిశీలకులను మహాసభ ఎన్నుకుందన్నారు. మహాసభను జయప్రదం చేసిన పశ్చిమగోదావరి జిల్లా కమిటీలకు, కార్మికులకు, మీడియాకు కృతజ్ఞతలు తెలిపారు.
rashtra vibhajanatho prajalu enno samasyalu edurkontunnarani, vibhajana sandarbhamgaa cheppina e amsamuu parishkaaram kaaledani raboye rojullo vibhajana haameelu, pratyeka hodapai visaalamaina udyamaalucheepattaalani bheemavaramlo jarigina cpm 25 rashtra mahasabhallo nirnayinchinatlu cpm raashtrakaaryadarshi pi.madhu telipaaru. moodu rojula mahasabhalu mugisina sandarbhamgaa aayana somavaram saayantram vilekarulatho matladaru. noothanakaaryavargaanni 60 mandi sabhyulu, 15mandi kaaryadarsivarga sabhyulatho erpaatu chesinatlu telipaaru. rashtra samasyalapai chese poraataallo andari sahakaaramtho mundukusaagutaamani, ippatike chaalaamandito kalisi panichestunnamani, ikamundukuda andarinee kalupukuni visaala udyamam chepadatamannaru. rashtramlo raitanga aatmahatyalu peddaettuna jarugutunnaayani, godavari jillaallo raitulu pandinchina dhaanyaaniki kuudaa maddatu dhara undadam ledannaru. raiturunabhaaram, pantalaku gittubaatu dhara samasyalutiivramgaa unnaayannaaru. veetipaicharchinchenduku ee nela 14na vijayavaadalo vaamapakshaalato samavesamavutunnatlu cheppaaru. ee samavesamlo charchinchina anantaram bhavishyathm kaaryaacharana khararu chestaamannaaru. uttarandhra, rayalaseema, rajamandri, gunturu vanti palukendraallo vamapaksha udyamaaniki prajalu peddaettuna maddatu teluputunnaarannaaru. munmundu janam maddatuto bharisthayilooudyamaala chepadatamannaru. rashtrakamitilo anni jillala nunchi naayakulanu empika chesinatlu telipaaru. pottulavanti vishayaalu ennikala samayamlo nirnayam untundannaaru. anantaram raashtrakaaryadarshivara sabhyulu vai.venkateswararao maatlaadutuu ee nela padho tedee nunchi 12va tedee varakuu moodu rojula paatu jarigina cpm 25va rashtramahasabhallo 15 manditho raashtrakaaryadarshivara kalipi 60 manditho commity sabhyulanu, padimandi aahvaanitulatoe noothana commity ennikaindani telipaaru. rashtrakaryadarshiga pi.madhu ennikainatlu aayana telipaaru. eprille 18va tedee nunchi 22va tedee varakuu hyderabadelo jaateeya mahasabhalu jaraganunnayani, ee mahasabhaku rashtram nunchi 23 mandi pratinidhulu, iddaru pariseelakulanu mahasabha ennukundannaaru. mahasabhanu jayapradam chesina paschimagodavari jilla kamiteelaku, kaarmikulaku, mediaku krutagnatalu telipaaru.